Washington Redskins

Opphav og tidlige år (1932–1945)

Laget ble grunnlagts om Boston Braves, basert i Boston, Massachusetts i 1932 under eieren George Preston Marshall. Laget spilte da i Braves Field, som var hjemmebane for baseballaget Boston Braves som spilte i National League. Det følgende året flyttet laget til Fenway Park, som var hjemmebane for American League-laget Boston Red Sox, og siftet navn til "Boston Redskins". Marshall ansatte så William "Lone Star" Dietz, som lagets hovedtrener. Amerikansk fotball var derimot ikke populært i Bostno på tiden, og laget slet med å tiltrekke seg tilskuere.
Redskins flyttet sør fra New England etter fem år til Washington, D.C. i 1937. Ut 1960 delte Redskins Griffith Stadium med baseballaget Washington Senators fra American League. I sin første kamp i Washington slo Redskins New York Giants i sesongåpningen 13–3. Samme sesong vant de sin første divisjonstittel i Washington da de slo Giants borte 49-14. Ikke lenge etter vant de sin første ligatittel mot Chicago Bears. De to lagene møttes igjen i NFL Championship neste år, den 8. desember. Sluttresultatet, som var 73-0 i Bears sin favor, er fremdeles den mest ensidige kampen i NFLs historie. Redskins mistet også lagkapteinen Turk Edwards i september samme året, da han vrengte kneet sitt etter et myntkast før en kamp mot Giants, som betydde slutten på både sesongen og karrieren hans.
I det som utviklet seg til en av de tidligste rivaliseringene i NFL møttes Redskins og Bears i tittelkampen to ganger til. Tredje gang i 1942, da Redskins vant sin andre tittel 14–6. Den siste gangen de to møttes var i 1943, da Bears vant 41–21.
Redskins nådde mesterskapskampen to ganger til før de endte opp i en tørke som skulle vare i et kvart århundre, frem til 1972. Med tidligere olympisk gullmedaljevinner Dudley DeGroot som hovedtrener gikk Redskins 8-2 i 1945, en sesong hvor Sammy Baugh hadde en completion percenage på .703. De avsluttet sesongen med et tap mot Cleveland Rams i NFL Championship, 15-14. Redskins tapte kampen på bakgrunn av en safety i første kvarter, hvor quarterback Sammy Baugh kastet en ball ut av sin egen end zone, men ballen traff målstengene (som da stod på mållinjen istedenfor bak end zone), og spratt tilbake og traff bakken. Eieren Marshalls klager på resultatet var en av grunnene til en regelendring som kom etter sesongslutt: En pasning fremover som treffer målstengene skal regnes som incomplete. Dette ble senere kjent som "The Baugh/Marshall Rule".

Kaos i administrasjonen og integrasjon (1946–1970)

Lagets tidlige suksess samlet tilhengerne i Washington, D.C., men etter 1945 begynte Redskins en sakte nedgang som ikke ble avsluttet før de nådde sluttspillet i 1971. Redskins hadde fire forskjellige hovedtrenere mellom 1946 og '51, inkludert tidligere spillere Turk Edwards og Dick Todd, samt John Whelchel og Herman Ball, hvor ingen så suksess. 14. juni 1950 gjorde eier George Preston Marshall sin første store endring i håp om å forbedre lagets tilstand, da han annonserte at American Oil Company skulle sørge for TV-sendinger av alle kampene, noe som gjorde Washington til den første franchisen i NFL som hadde en full sesong sendt på TV. Den neste store endringen kom i 1952, da han ansatte tidligere coach for Green Bay Packers Earl "Curly" Lambeau. Lambeau varte derimot bare to sesonger før han fikk sparken etter en treningskamp mot Los Angeles Rams i 1952, og ble erstattet av Joe Kuharich. I 1955 ledet Kuharich Redskins til sin første poitive sesong på ti år og ble utpekt til både Sporting News Coach of the Year og UP NFL Coach of the Year.
I 1961 flyttet Redskins inn i sitt nye stadium, D.C. Stadium (endret navn til Robert F. Kennedy Memorial Stadium i 1969). Deres første kamp i det nye stadionet var den 1. oktober foran 37 767 tilskuere, hvor Redskins tapte 24–21. etter å ha holdt ledelsen med 14 poeng mot New York Giants. Samme år ble Bill McPeak ansatt som hovedtrener, med et sammenlagtresultat på 21-46-3 over fem sesonger. I løpet av sin tid med Redskins plukket han opp noen fremtidige stjerner i drafts: wide receiver Charley Taylor, tight end Jerry Smith, safety Paul Krause, center Len Hauss, og linebacker Chris Hanburger. Han fikset også to viktige bytter, da han fikk quarterback Sonny Jurgensen fra Philadelphia Eagles og linebacker Sam Huff fra New York Giants.
En av grunnene til lagets problemer stammet fra kaos i administrasjonen. Marshalls mentale helse begynte å skrante i 1962, og lagets deleiere hadde problemer med å ta avgjørelser uten sjefen sin. Marshall døde 9. august 1969, og advokaten Edward Bennett Williams, ble valgt til å styre laget mens den største deleieren, Jack Kent Cooke, bodde på vestkysten i Los Angeles for å styre basketballaget sitt, Los Angeles Laker. I 1966 ble Otto Graham ansatt som ny hovedtrener. Han holdt i tre sesonger hvor han gikk 17-22-3 med laget, før han sa opp etter 1968-sesongen. Vince Lombardi, som hadde blitt kjent som hovedtrener for Green Bay Packers, ble ansatt i 1969. Lombardi ledet laget til et sesongresultt på 7–5–2, deres beste siden 1955, men døde av kreft like før 1970-sesongen. Assistant coach Bill Austin ble utpekt til midlertidig hovedtrener for året, som Washington avsluttet 6–8.

Integrasjonskontrovers

I løpet av størsteparten av denne hadde Marshall nektet å integrere laget, til tross for press fra The Washington Post og den føderale regjeringen. Den 24. mars 1961 fikk Marshall en advarsel fra USAs innenriksminister Stewart Udall at han måtte ansette mørke spillere eller forvente straff fra det føderale. Dette var første gang i historien at den føderale regjeringen hadde prøvd å integrere et profesjonelt idrettslag. Redskins ble truet med brudd på borgerrettigheter av Kennedy-administrasjonen, og risikerte å miste retten til å spille i sitt nye D.C. Stadium, ettersom det var eid av innenriksdepartementet og ble regnet om føderal eiendom.
I 1962 ble Washington den siste profesjonelle amerikansk fotball-franchisen som ble integrert. De draftet running back Ernie Davis fra Syracuse i NFL Draft i 1962, den første mørke spilleren som vant Heisman Trophy. De plukket også opp fullback Ron Hatcher i åttende runde, som ble den første mørke spilleren til å signere en kontrakt med laget. Marshall annonserte i midten av desember 1961 at han hadde byttet rettighetene til Davis til Cleveland Browns mot running back Bobby Mitchell (som ble en wide receiver i Washington) og Leory Jackson. Det viste seg senere at Davis hadde leukemi, og døde før han fikk spilt profesjonell amerikansk fotball. Washington avsluttet 1962-sesongen med sitt beste resultat på fem år,5–7–2. Mitchell ledet ligaen med 11 touchdowns, og ble utvalgt til Pro Bowl.

Head Coach George Allen (1971–1980)

Etter at Lombardi dåde og Austin hadde en dårlig sesong i 1970 ble tidligere hovedtrener for Los Angeles Rams George Allen utpekt til hovedtrener 6. januar 1971. Allen foretrakk veteraner fremfor unge talenter, og laget ble kjent som The Over-the-Hill Gang under hans styre. I sin første sesong nådde Redskins sluttspillet for første gang siden 1945, da de avsluttet sesongen 9-4-1 mens Allen ble utpekt til NFL Coach of the Year for andre gang i sin karriere, etter at han vant prisen i 1967 som hovedtrener for Rams. Laget tapte derimot i divisjonsrunden, 24-20 mot San Francisco 49ers. Sesongen etter spilte Redskins på hjemmebane i sluttspillet for første gang siden 1942, da de slo Packers 16-3 i divisjonsrunden. Redskins nådde NFC Championship, hvor de møtte erkerivalene Dallas Cowboys. Sluttresultatet var 26-3 i Washingtons favør i en kamp hvor Redskins viste dominans. Redskins falt derimot 14-7 i Super Bowl VII mot de ubeseirede Miami Dolphins. Running back Larry Brown ble utpekt til NFL MVP for 1972.
Redskins nådde sluttspillet igjen i 1973, 1974 og 1976, men tapte i første runde alle gangene. Etter at Redskins ikke nådde sluttspillet i 1977, til tross for et sammenlagtresultat på 9-5, fikk Allen sparken og ble erstattet med Jack Pardee, som hadde vært linebacker under Allen. I sitt første år startet Redskins sesongen 6-0, men tapte åtte av sine siste ti kamper. Etter sesongen flyttet lagets største deleier Jack Kent Cooke fra Los Angeles til Virginia og tok kontroll over laget fra Edward Bennett Williams.
Med to gode draft picks i Don Warren og Monte Coleman åpnet Redskins 1979-sesongen 6-2, og lå 10-5 før sesongens siste kamp mot Cowboys i Texas Stadium. Redskins holdt ledelsen inn i fjerde kvarter, men med to touchdowns sikret Cowboys seieren 35-34, som førte til at Redskins ikke nådde sluttspillet. Pardee ble utpekt til både Associated Press Coach of the Year og UPI NFC Coach of the Year. Pardee fikk derimot sparken året etter, da laget avsluttet sesongen 6-10.

Joe Gibbs-æraen (1981–1992)

13. januar 1981 ansatte eier Jack Kent Cooke San Diego Chargers sin offensive coordinator Joe Gibbs som lagets nye hovedtrener. Redskins startet 1981-sesongen 0-5, men vant åtte av sine siste 11 kamper og avsluttet sesongen 8-8. Den 21. september 1982 startet en 57 dager lang streik som reduserte 1982-sesongen ra 16 kamper til 9, med en turnering i sluttspillet for 16 lag hvor 8 lag fra hver conference ble tildelt seed basert på resultat i seriespillet. Etter at streiken var over dominerte Redskins, med seks seiere av de gjenværende syv kampene, og nådde sluttspillet for første gang siden 1976.
I andre runde av sluttspillet i januar 1983 satte John Riggins en lagrekord i sluttspillet med 185 rushing yards mot Minnesota Vikings, hvor Washington vant 21-7. Kampen er best kjent for et øyeblik da hele stadionet ristet mens tilskuerne ropte "We Want Dalla!", som senere ble et slags kamprop for tilhenger av Redskins før kamper mot Cowboys. I NFC Championships mot Dallas Cowboys ble Cowboys sin quarterback Danny White slått ut av kampen av defensive end Dexter Manley like før halftime. Senere i kampen sikret Redskins in defensive tackle seieren med en interception return. Redskins sin første seier i Super Bowl, og første NFL-tittel på 40 år, kom i Super Bowl XVII da Redskins slo Miami Dolphins 27-17.
Etter 1982-sesongen ble Redskins sin placekicker Mark Moseley den første og eneste placekickeren i NFLs historie utpekt til NFL's Most Valuable Player; Moseley scoret på 20 av 21 field goals i sesongen. Head coach Joe Gibbs vant også sin første NFL Coach of the Year Award, som han også kom til å vinne i 1983.
1. oktober 1983 tapte Redskins 48-47 mot Green Bay Packers, som fremdeles er den høyeste sammenlagte poengsummer i en Monday Night Football-kamp, hvor begge lagene sammenlagt fikk over 1 000 yards i offense. Under den siste kampen i reguar season 17. desember 1983 satte Moseley en NFL-rekord med 161 poeng mens Riggins 144 lå på ndreplass. Dette var første gang siden 1951 at de to spillerne med flest poeng i en sesong spilte på samme lag. Redskins dominerte sesongen med 14 seiere, og en ny NFL-rekord på 541 poeng, hvor Riggins scoret 24 touchdowns. Quarterback Joe Theismann ble utpekt til 1983 NFL's Most Valuable Player med karrierebeste i passing yards (3 714) og touchdown passes (29) med bare 11 interceptions. I sluttspillet slo Redskins Los Angeles Rams 51-7. Uken etter slo de San Francisco 49er 24-21 i NFC Championship Game, som ble sesongens siste seier da de tapte 38-9 mot Los Angele Raiders i Super Bowl XVIII.
Redskins sikret divisjonstittelen for tredje år på rad i 1984, med et sluttresultat på 11-5. De ble slått ut av sluttspillet i første runde av Chicago Bears. Den 18. november 1984 i en kamp mot Giants knakk Theismann foten etter en sack av Lawrence Taylor, som tvingte han til å pensjonere seg etter en 12 år lang karriere. Redskins avsluttet sesongen på tredjeplass i divisjonen bak Dallas Cowboys, og gikk glipp av en Wild Class-plass på grunn av tiebreaker-systemet.
Under NFL Draft i 1986 plukket Redskins opp en fremtidig Super Bowl MV i Mark Rypien i sjette runde. Til tross for at laget avsluttet sesongen 12-4 i 1986, var det så vidt de nådde sluttspillet som et Wild Card-lag. De slo Rams i Wild Card-runden, og Bears i divisjonsrunden, som var Gibbs 70. seier, og gjorde ham til den beste hovedtreneren i lagets historie. I NFC Championship Game tapte de mot Giants 17-0, som gikk videre til å vinne Super Bol XXI.
1987-sesongen ble kuttet ned til 15 kamper på grunn av en 24 dager lang spillerstreik, hvor Redskins vant kampene i uke 4-6 med reservespillere. Redskins var det eneste laget uten streikebrytere. De tre seierne var inspirasjonen for filmen The Replacements fra 2000. Redskins vant sin andre Super Bowl i Super Bowl XXII den 31. januar 1988 i San Diego, California, hvor de slo Denver Broncos 42-10. Kampen er kjent for quarterbacken Doug Williams sine prestasjoner, som inkluderte fire touchdown pasninger i andre kvarter. Han ble den første mørke quarterbacken til å vinne Super Bowl og Super Bowl MVP.
Washington Redskins fulgte opp sin Super Bowl seier med å gå glipp av sluttspillet to år på rad. De avsluttet 1988-sesongen 7-9, og 1989-sesongen 10-6. 1989-sesongen er kjent for "The Posse", en trio av wide receivers (Art Monk, Gary Clark og Ricky Snaders) som ble den første trioen av wide receivers i NFLs historie som fikk over 1 000 yards i samme sesong. I 1990 nådde laget sluttspillet som et Wild Card-lag, men tapte i divisjonsrunden 28-10 mot 49ers.
Begynnelsen av 1991-sesongen så en ny lagrekord for Redskins, da de vant 11 kamper på rad. I samme sesong tillot "The Hogs", lagets offensive line, under offensive line coach Joe Bugel, bare ni sacks, det laveste i ligaen, laveste i franchisens historie, og tredje lavest i NFLs historie. Angrepet sikret også 485 poeng, mer enn noe annet lag i 1991. Forsvaret presterte også bra under defensive coordinator Richie Petitbon, hvor de kun slapp inn 224 poeng, nest minst i NFL i 1991, med 3 kamper uten å slippe gjennom noen poeng. Med et sesongresultat på 14-2 gikk Redskins videre til å dominere sluttspillet, med en kombinert stilling på 64-17 mot Falcons og Lions. Den 26. januar 1992 vant Redskins Super Bowl XXVI da de slo Buffalo Bills 37-24 hvor Mark Rypien ble utpekt til Super Bowl MVP. Redskins satte også en ny franchiserekord da de sendte åtte spillere til Pro Bowl.
Redskins nådde sluttspillet igjen i 1992 som et Wild Card-lag, men tapte mot divisjonsrunden mot 49ers. Den 12. oktober 1992 ble satte Art Monk en NFL-rekord for pass receptions mot Denver Broncos under en Monday Night Football-kamp da han fikk sin 820. reception. Æraen var over 5. mars 1993, da Joe Gibbs pensjonerte seg etter 12 år med laget.

Nytt stadion og endringer i eierskap (1993–1998)

Etter slutten av Gibbs første periode med laget ansatte Redskins tidligere spiller Richie Petitbon i forkant av 1993-sesongen. I sin første og eneste sesong som hovedtrener avsluttet redskins sesongen 4-12. Petitbon fikk sparken, og 2. februar 1994 ble Norv Turner, tidligere offensive coordinator for Dallas Cowboys, erstattet han. 1994 var et enda verre år for laget, som avsluttet sesongen 3-13, det dårligste resultatet på over 30 år. De forbedret seg til 6-10 i 1995, hvor de blant annet vant alle møtene med Dallas Cowboys, som gikk videre til å vinne Super Bowl XXX. Den 13. mars 1996 skrev eieren Jack Kent Cooke, guvernør i Maryland Parris Glendening og county executive i Prince George's County Wayne K. Curry en kontrakt som sikret mulighetene for å bygge et nytt stadion (nå FedExField). Redskins sikret sin første positive sesongen på 4 år i 1996 med et sesongresultat på 9-7. Den 22. desember 1996 spilte de sin siste kamp i Robert F. Kennedy Memorial Stadium, da de slo Dallas Cowboys 37-10. Laget gikk 173-102-3 i stadionet, inkluder 11-1 i sluttspillet.
Den 6. april 1997 døde lagets eier Jack Kent Cookie 84 år gammel. I testamentet presiserte han at franchisen skulle gå til Jack Kent Cooke Foundation, med instruksjoner om å selge laget. I begravelsen annonserte hans sønn, John Kent ooke, at det nye stadionet i Landover skulle hete Jack Kent Cooke Stadium. 14. september 1997 spilte Redskins i sitt nye stadion for første gang, hvor de slo Arizona Cardinals 19-13 etter ekstraomganger. 23. november 1997 spilte de uavgjort 7-7 mot New York Giants, Redskins sin første uavgjort siden 1971. De avsluttet 1997-sesongen 8-7-1 og gikk glipp av sluttspillet for femte år på rad. I 1998 begynte Redskins sesongen med syv tap på rad, og avsluttet eventuelt sesongen 6-10.

Daniel Snyder som eier (1999–nå)

John Kent Cooke klarte ikke å samle inn midlene for å kjøpe opp laget innen to sesonger, o gden 25. mai 1999 fikk Daniel Snyder støtte fra resten av ligaens eiere i en votering (31-0), og kjøpte Redskins for $800 millioner, som var det dyreste oppkjøpet av et lag i idrettshistorien. En av hans første handlinger som eier kom 21. november 1999 da han solgte navnerettigheten til Jack Kent Cooke Stadium til FedEx, som skiftet navn på stadionet til FedExField.
I Snyders første sesong som eier gikk Redskins 10-6, etter å ha begynt sesongen med fire seiere på rad, og nådde sluttspillet for første gang i Norv Turners karriere (og første gang siden 1992) da de vant sesongens siste kamp mot Miami Dolphins 2. januar 2000. Running back Stephen Davis satte en klubbrekord på 1 405 rushing yards, og quarterback Brad Johnson satte en klubbrekord på 316 pasninger med over 4 000 passing yards i sesongen. I første runde av sluttspillet slo de Detroit Lions, men tapte mot Buccaneers 14-13. Til tross for en sterk start på 2000-sesongen med fem seiere på rad i første halvdel, avsluttet Redskins sesongen 7-6, og 4. desember 2000 fikk Norv Turner sparken. Terry Robiskie tok over som midlertidig hovedtrener for å avslutte sesongen, som endte 8-8. I sesongens siste kamp den 24. desember 2000 tok Larry Centers NFL-rekorden for receptions av en running back med 685.

Marty Schottenheimer (2001)

3. januar 2001 ansatte Redskins tidligere hovedtrener for Cleveland Browns og Kansas City Chiefs Marty Schottenheimer som lagets nye hovedtrener. 2001-sesongen begynte med et tap 30-3 mot San Diego Chargers, to dager før terrorangrepet 11. september. 31. september 2001 etablerte franchisen Redskins Relief Fund til støtte for familiene av ofrene i angrepet på Pentagon. I løpet av sesongen samlet Redskins inn over $700 000. De avsluttet sesongen 8-8 og Schottenheimer fikk sparken etter sesongens siste kamp. Snydar sa i et intervju i 2013 om Schottenheimer, "I like Marty and still do to this day, we are good friends, he'd still be here if he didn't want to do it all. He was insistent on doing it all, that was something that I don't think works, one guy can't do everything, he was a machine on that front. He wouldn't drop the personnel side and give us a chance at more of a team energy."

Head Coach Steve Spurrier (2002–2003)

14. januar 2002 ble hovedtrener ved University of Florida Steve Spurrier ansatt, lagets femte på ti år. De avsluttet sesongen 7-9, som var deres første negative sesong siden 1998. Den 29. desember 2002 avsluttet Darrell Green sin 20. og siste sesong da Redskins slo Cowboys 20-14 i FedExField. I løpet av sine 20 sesonge satte han en NFL-rekord for flest sesonger på rad med minst én interception (19) og en Redskins-rekord for antall seriespillkamper spilt i (295) og som en starter (258).
Redskins avsluttet 2003-sesongen 5-11, deres dårligste siden 1994.  Spurrier sa opp etter 2003-sesongen, med tre år igjen på kontrakten sin.

Joe Gibbs' tilbakekomst (2004–2007)

Snyder klarte å lokke lagets tidligere hovedtrener Joe Gibbs bort fra NASCAR for å bli lagets hovedtrener og president i forkant av 2004-sesongen. Ansettelsen kom med et løfte fra Snyder om at han ikke skulle blande seg så mye inn i fotballen. FedExField ble utvidet til en kapasitet på 91 665, som gjorde det til det største stadionet i NFL. Redskins avsluttet sesongen 6-10.
Redskins startet 2005-sesongen med tre seiere, inkludert en knapp seier mot Dallas Cowboys 19. september 2005 i Texas Stadium, som var Redskins sin første seier der siden 1995. Laget tapte så seks av sine åtte neste kamper, men sikret sluttspillet med seier i sesongens fem siste kamer, inkludert tre mot divisjonsrivaler. Med en 31-20 seier mot Philadelphia Eagles 1. januar 2006 nådde Redskins sluttspillet for første gang siden 1999.
Med et sesongresultat på 10-6 gikk Redskins til sluttspillet som et Wild Card-lag, hvor deres første kamp var mot NFC South-vinnerne Buccaneers den 7. januar 2006. Redskins vant 17-10 i en kamp hvor Redskins satte en rekord for færrest offensive yards (120) i en seier i sluttspillet, da en touchdown var etter en fumble recovery av forsvaret. Helgen etter møtte de Seattle Seahawks, som slo Redskins 20-10 i divisjonsrunden.
Før 2006-sesongen ble Kansas City Chiefs sin offensive coordinator Al Saunders som Associate Head Coach for Offense. Gibbs plukket også opp tidligere defensive coordinator for Buffalo Bills Jerry Gray som Secondary/Cornerbacks Coach og mistet Quarterbacks Coach Bill Musgrave til Atlanta Falcons.
Med tre seiere ut av de ni første i 2006-sesongen, ble quarterback Brunell satt på benken til fordel for Jason Campbell, som ble plukket opp i første runde av draftet. Etter et nederlag i sin første kamp som starter mot Tampa Bay fikk Campbell karrierens første seier mot Carolina Panthers, og avsluttet en tapsrekke på tre kamper. Ved sesongslutt lå Washington nederst i NFC East, 5-11, og var det eneste laget i divisjonen som ikke nådde sluttspillet. Dette var den andre negative sesongen Joe Gibbs hadde med Redskins siden han returnerte, sammenlignet med den ene negative han hadde da han først var med laget i 12 år.
Washington Redskins spilte sin 75. sesong i 2007, hvor de begynte sesongen med to knappe seiere, og gikk for det meste gjennom sesongen med knappe tap og seiere. Halvveis i sesongen hadde laget en sesongstilling på 5-3. Mandag 26. november 2007 ble Sean Taylor skutt av inntrengere i huset hans i Miami, og dagen derpå døde han fra blodtap. Ikke lenger etter mistet Redskins quarterback Jason Campbell for resten av sesongen til en kneskade, mens Todd Collins tok over og holdt ved like lagets håp for å nå sluttspillet. Campbell sikret seiere i resten av lagets kamper, for et sammenlagresultat på 9-7 og en plass i sluttspillet. Det ble derimot et kort sluttspill for laget, da de tapte 35-14 mot Seattle Seahawks i Wild Card-runden.

Jim Zorn-æraen (2008–2009)

Redskins avsluttet 2008-sesongen 8-8, og nådde med det ikke sluttspillet. Etter at Joe Gibbs pensjonerte seg ble Jim Zorn ansatt som hovedtrener, og implementerte et West Coast Offense for laget.
Til tross for at Redskins lå godt an 6-2 halvveis inn i sesongen, skulle de bare sikre to seiere i andre halvdel, for et sluttresultat på 7-9. Det skulle ikke gå bedre i 2009, hvor de falt til et sammenlagtresultat på 4-12. Dette markerte den andre sesongen hvor Washington tapte alle kampene mot divisjonsmotstander, som sist skjedde i 1970. Etter sesongen fikk Jim Zorn sparken, og ble erstattet av Mike Shanahan.

Mike Shanahan-æraen (2010–2013)

Etter en uimponerende sesong endte Redskins på sisteplass i divisjonen med et sesongresultat på 6-10.
McNabb-æraen ble avsluttet da han ble byttet til Minnesota i august 2011. Albert Haynesworth gikk til New Egland, og etter at Clinton Portis også ble kuttet satt Redskins igjen med kun én viktig spiller på sin offensive line, Santana Moss. Mike Shanahan overrasket de fleste da han utpekte John Beck som startende quarterback. Shanahan skulle eventuelt ombestemme seg og utpekte veteranen Rex Grossman til starter. Etter 3 seiere i sine første fire kamper mot Giants i uke 1 Cardinals i uke 2 og St. Louis Rams i uke 4, falt Redskins sammen under skader, og vant ikke igjen før de møtte Seattle Seahawks i uke 12. De avsluttet sesongen 5-11.
Redskins byttet alle sine draft i de første rundene til St. Louis mot deres QB Robert Griffin III. Allerede i uke 1 av 2012-sesongen skulle det vise seg å være lønnsomt, da Redskins overrasket med en seier mot New Orleans Saints på bortebane. Griffin kastet for 320 yards med to TD-pasninger i en kamp som endte 40-32, og var Redskins høyeste poengsum siden 2005.
I uke 2 tapte de borte mot St. Louis Rams 24-22 på bortebane, hvor Brian Orakpo ble satt på sidelinjen med en revnet brystmuskel. Halvveis inn i sesongen lå det dårlig an for Redskins, med et sesongresultat på 3-6. I uke 11 sikret Redskins en seier mot Philadelphia Eagles 31-6, hvor Griffin kastet lange touchdown-pasninger til Santana Moss og Aldrick Robinson. Redskin vant resten av kampene i sesongen, som sikret de en divisjonstittel og en tur til sluttspillet som et Wild Card-lag. De ble derimot slått ut i første runde av Seattle Seahawks.
Etter en divisjonsseier i forrige sesong var det høye forventninger til laget i 2013, men Redskins skuffet med et sammenlagtresultat på 3-13, deres dårligste siden 1994. Det eneste lyspunktet i sesongen var Pierre Garçon, som hadde sin statistisk beste sesong noensinne. Han slo Art Monks 29 år gamle lagrekord for catches i én sesong da han endte sesongen med 113, syv flere enn Monks 106 i 1984.
30. desember 2013 fikk Shanahan og mesteparten av hans personale sparken.

Daniel Snyder som eier (2014–2019)

9. januar 2013 ansatte Redskins Jay Gruden som hovedtrener. Gruden ble lagets åttende hovedtrener siden Daniel Snyder kjøpte franchisen i 1999. Gruden tapte sin første kamp i seriespill som en hovedtrener i NFL mot Houston Texans 17-6, men vant neste uke 41-10 mot Jacksonville Jaguars. Gruden og Redkins hadde flere problemer i sesongen, og gikk blant annet gjennom tre forskjellige startende quarterbacks, før de avsluttet 4-12. Defensive coordinator Jim Haslett fikk sparken ved sesongslutt.
7. januar 2015 ble Scot McCloughan ansatt som lagets general manager. McCloughan tok kontroll over spillertallen over fra Bruce Allen, hvis stilling ble byttet til å bare være lagets president etter at McCloughan ble anatt. 25. oktober 2015 spilte Redskins i sin største comeback-seier noensinne, da de slo Tampa Bay Buccaneers 31-30 etter å ha vært under 0-24 i andre kvarter.
Redskins sikret divisjonstittelen 26- desember etter å ha slått Philadelphia Eagles 38-24 i uke 16. Det var den tredje divisjonstittelen etter at Snyder kjøpte franchisen, og var første gang siden 1999 at laget hadde sikret den før uke 17. I Wild Card-runden spilte Redskins hjemme mot Green Bay Packers 10. januar 2016, men tapte 35-18. Kirk Cousins, som tok over som startende quarterback i forkant av sesongen, avsluttet sesongen med personlige rekorder i touchdowns (29), yards (4 166) og completion percentage (69,8%), hvor sistnevnte var høyest i ligaen.
Lagets angrep i 2016 satte flere franchiserekorder, inkludert å ha sammenlagt over 6 000 yards totalt, som kun hadde skjedd to ganger før i franchisens historie. Quarterback Kirk Cousins satte også flere lagrekorder i forsøk, completions og passing yards i én sesong, som han tidligere selv satt i 2015. DeSean Jackson, Pierre Garçon, Jamison Crowder, Robert Kelley, Chris Thompson, Jordan Reed, Vernon Davis, og Matt Jones fullførte alle sesongen med minst 500 yards fra scrimmage, som var uavgjort med New Orleans Saints i 2011 for flest i én sesong i NFLs historie.
Til tross for en statistisk sterk sesong nådde ikke Redskins sluttspillet etter et tap 19-10 mot New York Giants i sesongens siste kamp. Redskins avsluttet sesongen 8-7-1, som var første gang på nesten 20 år at laget hadde to positive sesonger på rad. Hvor laget hadde et sterkt angrep var lagets forsvar rangert som nr. 29 av 32 i ligaen, og etter sesongen fikk defensive coordinator Joe Barry, samt tre av hans assistenter, sparken.
Laget spilte sin 85. sesong i 2017 hvor Kirk Cousins hadde sin tredje sesong på rad med over 4 000 passing yards. Redskins avsluttet sesongen 7-9 og gikk glipp av sluttspillet for femte sesong på rad. Det var også siste sesongen for Cousins på Redskins, da han gikk til Minnesota Vikings før neste sesong, etter seks år med Redskins.
Under offseason i 2018 ble Alex Smith hentet inn for å erstatte Cousins. Til tross for lagets beste start siden 2008, 6–3, kollapset laget på grunn av skader, og avsluttet sesongen 1–6. Alex Smith pådro seg bruddskader i tibia og fibula i høyre fot etter en sack av Kareem Jackson og J. J. Watt mot Houston Texans. I sesongens syv siste kamper startet Redskins tre forskjellige quarterbacks: Colt McCoy, Mark Sanchez og Josh Johnson. Med ett sesongresultat på 7–9 og en skadeliste på 25 spillere gikk Redskins glipp av sitt tredje sluttspill på rad. Siden Alex Smith skadet seg har Redskins gått 2–11.
I offseason 2019 plukket Redskins opp Case Keenum fra Denver Broncos og draftet Dwayne Haskins fra Ohio State i NFL Draft 2019. Keenum ble utpekt til startende quarterback den 25. august 2019. Redskins startet sesongen 0–5, inkludert ett tap mot Philadelphia Eagles i sesongåpningen hvor Washington ledet med 17 poeng til pause,, og et 24–3 tap mot New York Giants hvor Haskins i sin debut kastet tre interceptions: to til Janoris Jenkins og en tredje som ble returnert for en touchdown. Den 4. oktober 2019 ble Colt McCoy utpekt til starter over Haskins og Keenum for kampen mot New England Patriots, men til tross for en god start med ett 65-yard løp for en touchdown av Steven Sims tapte de 33–7. 
Redskins lå på bunnen av tabellen sammen med Cincinnati Bengals på 0–5, deres dårligste start siden 2001, som resulterte i at hovedtrener Jay Gruden fikk sparken den 7. oktober 2019. Gruden avsluttet sin 6-årige karriere med Redskins 35–49–1, med én tur til sluttspillet. Bill Callahan ble utpekt til midlertidig hovedtrener. Callahan sikret lagets første seier i sesongen, mot Miami Dolphins (0–4), og avsluttet med det en tapsrekke på syv kamper som startet i uke 16 sesongen før. Dette var Callahans første NFL-seier som hovedtrener siden uke 15 i 2003 med Oakland Raiders.

Logoer og unifomer

Washington Redskins hovedfarger er burgunder og gull. Fra 1961 til 1978 brukte Redskins gullfargede bukser med både burgunder og hvite trøyer, selv om mindre detaljer ble endret i samme periode. Ansiktsmasker i gull ble introdusert i 1978 og er fremdeles i bruk i dag; før det var de grå. Fra begynnelsen av Joe Gibbs-æraen til 2010 var Redskins ett av tre NFL-lag som i hovedsak brukte hvite skjorter på hjemmebane (de andre var Dallas Cowboys og Miami Dolphins). Tradisjonen med å brukte hvite trøyer og bukser i burgunder på hjemmebane, som ses på som "klassikeren", ble startet av Joe Gibbs som tok over som hovedtrener i 1981. Gibbs var en assistent for San Diego Chargers i 1979 og 1980, og Chargers brukte hvitt på hjemmebane under hovedtrener Don Coryell på slutten av 70-tallet og begynnelsen av 80-tallet.
Fra 1981 til 2009 ble de burgunderrøde skjortene i hovedsak brukt når motstanderne brukte hvitt på hjemmebane, som vanligvis bare var mot Dallas Cowboys og til tider Philadelphia Eagles, og normalt ble brukt sammen med hvite bukser. Kombinasjonen ble også brukt i bortekamper mot lag som foretrakk hvite uniformer på hjemmebane tidlig i sesongen. Fra 1981 til 2000 brukte Redskins omtrent alltid de hvite trøyene over burgunderrøde bukser på hjemme. I 1994, som en del av ligaens feiringer for 75-årsdagen, brukte Redskins uniformer som minnet om den laget brukte i sin første sesong som Washington Redskins i 1937 i noen kamper. Begge variasjonene brukte gullfargede bukser, enten med burgunderrøde trøyer med numre i gull med en hvit kant eller hvite trøyer med numre i burgunderrødt med en gullkant. Begge variantene hadde et emblem på ermene, som var det samme man kunne finne på uniformene fra 1937. Hjelmene som ble brukt med uniformene var burgunderrøde med en ansiktsmaske i gull. I 2001 brukte Redskins burgunderrødt i alle hjemmekamper i sesongoppkjøring og seriespill etter ordre fra Marty Schottenheimer, som var lagets hovedtrener det året. I 2002 feiret laget at det var 70 år siden Boston Braves ble stiftet i 1932, og brukte en spesiell uniform på hjemmebane: røde trøyer med gullfargede bukser som minnet om uniformene laget brukte på hjemmebane fra 1969 til 1978. Hjelmene var like de som ble brukt av laget fra 1965 til '69. I kampene i uke 1 mot Arizona Cardinals og i uke 17 mot Dallas Cowboys brukte de hvite uniformer, som i sistnevnte kamp tvingte Cowboys til å bruke blå skjorter. Denne variasjonen ble også brukt i en kamp i 2003. Da Joe Gibbs igjen ble lagets hovedtrener i 2004 byttet laget tilbake til å bruke hvite skjorter på hjemmebane; i løpet av Gibbs sine 16 år som lagets hovedtrener brukte laget aldri burgunderrøde skjorter på hjemmebane, og brukte også en hvit throwback-uniform i 2007.
De hvite trøyene har også produsert en tredje fargekombinasjon, hvor laget brukte hvite trøyer med hvite bukser. Denne kombinasjonen ble brukt i åpningskampen i 2003, da Steve Spurrier var hovedtrener, i en kamp mot New York Jets som ble sendt på riksdekkende TV. Redskins brukte den samme kombinasjonen i to kamper til det året, men brukte den ikke igjen før halvveis inn i 2005-sesongen i en bortekamp mot St. Louis Rams. Redskins vant så seks kamper på rad mens de brukte kombinasjonen, inkludert en kamp i sluttspillet mot Tampa Bay Buccaneers. Til tross for et tap mot Seattle Seahawks i divisjonsrunden fortsatte Redskins å bruke kombinasjonen inn i sesongoppkjøringen i 2006. I 2006-sesongen brukte Redskins sorte sko for første gang på flere år, som de brukte ut sesongen.
Den klassiske kombinasjonen av hvite skjorter med burgunderrøde bukser returnerte den 26. november 2006 i en hjemmekamp mot Carolina Panthers, som Redskins vant.
For å feire lagets 75-årsjubileum brukte Redskins en spesiell throwback-uniform i en hjemmekamp mot New York Giants den 23. september 2007. Spillerne brukte hvite trøyer med 3 burgunderrøde striper og 2 gullfargede striper på hvert erme og en spesiell jubileumslogo på venstre bryst. Buksene var gullfargede med en hvit stripe med en burgunderrød kant som gikk ned hver side av buksene. Hjelmene var gullfargede med en burgunderrød "R". Hjelmene og uniformstilen (med unntak av jubileumslogoen og posisjonen på de øverste TV-numrene) var like det franchisen brukte i 1970 og 71. Selv om de i 2007 ble brukt i hjemmekamper var designet lånt fra bortekamper, med unntak av hjelmen, under 1978-sesongen, samt mesteparten av 1969-sesongen. Vince Lombardi, som var lagets hovedtrener i 1969 før han døde før 1970-sesongen, var inspirasjonen bak hjelmen. Lombardi var drivkraften for å få logoen, som var inni en hvit sirkel i en burgunderrød sirkel med indianerfjær hengene ned på sidene, fordi den lignet på "G"en som Green Bay Packers hadde på hjelmene sine.
I en Monday Night Football-kamp mot Pittsburgh Steelers i 2008 brukte Redskins et monokromt design med burgunderrøde trøyer og bukser i samme farge. Kombinasjonen ble brukt to ganger til i neste sesong, mot Dallas Cowboys og New York Giants. Fra 2010-sesongen begynte laget å brukte burgunderrøde skjorter sammen med gullbuksene, et minne fra George Allen-æraen, etter å ha brukt hvite trøyer på hjemmebane nesten hver kamp fra 80-tallet til 2000-tallet. Senere samme sesong brukte laget gullfargede bukser med hvite trøyer for første gang i en kamp mot Tennessee Titans. Den kombinasjonen ble brukt borte mot Giants to uker senere.
I 2011 brukte de burgunderrøde trøyer med gullfargede bukser i fem hjemmekamper og en bortekamp mot Dallas, de burgunderrøde trøyene med hvite bukser i tre hjemmekamper og en bortekamp mot Miamia, de hvite trøyene og burgunderrøde buksene i fem bortekamper, og de hvite trøyene med gullfargede bukser mot Bills i Toronto. Året etter brukte laget oppdaterte throwback-uniformer for 1937-laget, med en hjelm som hadde et mønster som skulle minne om lærhjelmene som ble brukt på den tiden, i en kamp mot Carolina Panthers.
I 2013 implementerte NFL en regel som gjorde det ulovlig å bruke alternative hjelmer på grunn av spillernes helse. På grunn av det måtte Redskins bruke standardhjelmene sine uten klistermerket i en kamp mot San Diego Chargers da de brukte throwback-uniformene sine. Samme år fjernet laget også de burgunderrøde kragene fra sine hvite trøyer. I 2014 droppet laget de hvite buksene og brukte gullfargede bukser med standarduniformen i de to neste sesongene. I 2016 begynte de å bruke burgunderrøde bukser med borteuniformene.
I 2017 brukte Redskins den helt burgunderrøde kombinasjon som en del av NFL Color Rush. Nike hadde først gitt laget en gullfarget uniform, som laget nektet å bruke. I en kamp mot Cowboys i november brukte Redskins burgunderrøde trøyer, bukser, sokker og sko. 
I 2018-sesongen tok Redskins igjen i bruk hvite bukser i størsteparten av lagets hjemmekamper i seriespillet, men brukte gullbukser i hjemmekampen mot Eagles i uke 17. I uke 7 brukte Eagles hvitt på hjemmebane for første gang siden 2009 mot Cowboys.

Kontroverser rundt logo og navn

Lagets navn og logo er en del av en større kontrovers rundt bruk av det amerikanske urfolkets navn og symboler av idrettslag som ikke består av urfolk. Redskins får mer oppmerksomhet som et resultat av at de er basert i landets hovedstad, og selve navnet defineres i amerikanske ordbøker som "usually offensive", "disparaging", "insulting", og "taboo". Kolonister på det 17. århundre, som under Pequotkrigen, brukte ordet i referanse til urfolkenes skalperte lik.
Bruket av navnet og logoen har blitt kritisert av personer, stammer og organisajoner i tiåre. På 40-tallet opprettet National Congress of American Indians (NCAI) en kampanje for å eliminere negative stereotyper av amerikansk urfolk i media. Over tid har kampanjens fokus endret seg til bruk av urfolkets navn og maskoter i idrett. NCAI mener at lag med slike maskoter, som Braves og Redskins, holder ved like negative stereotypre om urfolket, og nedverdiger urfolkets tradisjoner og ritualer. NCAI la ut en ny rapport i 2013 som oppsummerte motstanden mot indianer-inspirerte navn og maskoter, med ekstra fokus på Redskins.
Ben Nighthorse Campbell, tidligere senator for Colorado og den eneste amerikanske indianeren i kongressen da, presenterte lovgivning på 90-tallet som inkluderte at Washington Redskins kun skulle får bygge et nytt stadion på føderalt land dersom de sluttet å bruke det nedsettende rasistiske ordet. Administarsjonen for Redskins tidligere eier, Jack Kent Cooke, forsikret alle om at “the name was never intended to offend anyone”. Ifølge nåværende eier Daniel Snyder er Washington Redskins sitt navn en "æresmedalje". Senator Campbell kommenterte at “whether it is considered [not] offensive by non-Indians is not the issue”...“it is offensive to us and caring, open-minded people will readily see why”.
I en respons til kontroversen sendte lagets eier Dan Snyder et åpent brev til lagets tilhengere som ble utgitt i The Washington Post 9. oktober 2013. I brever sier Snyder at den viktigste meningen med navnet Redskins var at tilhengerne hadde minner om sin personlige historie med laget. nyder sa også at navnet ble valgt i 1933 til ære for indianere generelt, og at treneren og fire av spillerne på den tiden var av indiansk avkom; og at i 1971 hadde hovedtrener George Allen kontaktet Red Cloud Athletic Fund i Pine Ridge-reservatet da de designet logoen. Personer som støtter laget har påpekt at en majoritet av det amerikanske urfolk blir ikke støtt av symbolikken, basert på en spørreundersøkelse fra 2004 hvor 90% av de som identifiserte seg selv som amerikanske indianere svarte at det ikke plaget dem at et amerikansk fotballag i Washington brukte navnet "Redskins". I en kommentar som ble utgitt snart etter undersøkelsen jobbet femten forskere av indiansk opphav kritiserte de en stor mengde feil i Annenbergs studie som førte til at det ble et bedre eksempel på "whit privilege" og kolonialisme enn indianeres meninger. Kontroversen rundt avstemningen kunne også ses i 2016 med Twitter-hashtaggen #IAmNativeIWasNotAsked. Professor ved California State University Dr. James Fenelon la også ut en spørreundersøkelse hvor 67% av respondenter så på navnet som støtende. Undersøkelsen fokuserte på at Fenelon selv var direkte involvert og selv stilte spørsmålene til respondenter som hadde direkte tilknytning til urfolksgrupper og -stammer.
Flere kommentatorer ved ESPN nektet å brukte ordet Redskin i TV-sendinger etter at nettverket erklærte at de ikke trengte å bruke det om de syns det var støtende. Kommentatorer ved andre nettverk har valgt å gjøre det samme.
I mai 2016 gav Washington Post ut en undersøkelse blant personer som identifiserte seg selv som amerikanske indianere som viste samme resultater som Annenbergs undersøkelse, hvor 90% av de 504 respondentene sa at de ikke var støtt av lagets navn. Indianergrupper svarte med mye av den samme kritikken. Executive Director for NCAI Jacqueline Pata sa at "The survey doesn't recognize the psychological impacts these racist names and imagery have on American Indian and Alaska Natives. It is not respectful to who we are as Native people. This poll still doesn't make it right."
I juni 2014 stemte Trademark Trial and Appeal Board (TTAB) over å kansellere seks av lagets varemerker i en to-til-en avgjørelse hvor de erklærte at ordet "redskins" var støtende for en "substantial composite of Native Americans". I en separat sak (Matal v. Tam) hadde en asiatisk-amerikansk rockegruppe, "The Slants", anket en nektelse av å varemerke navnet deres. I juni gav USAs høyesterett en kjennelse i Tams favør med begrunnelsen "the disparagement clause violates the First Amendment's Free Speech Clause. Contrary to the Government's contention, trademarks are private, not government speech." Både justisdepart og støttespillere for det amerikanske urfolk har trukket seg fra videre juridiske handlinger ettersom at høyesterett har utstedt en kjenning som gjorded et mulig for Redsins å sikre varemerkene sine igjen.
Den 13 desember 2017 opprettet en aktivistgruppe for amerikanske indianere kjent som Rising Hearts flere nettsider som fikk det til å fremstå som om Redskins hadde gått med på å endre navnet sitt til "Washington Redhawks". Arrangørene sa at hensikten med stuntet var å stimulere debatt som eventuelt kunne lede til at laget faktisk endret navnet sitt. De uttalte også at handlingene deres skulle bli sett på som satire, og at de var overrasket over at Redskins hadde gitt ut en pressemelding.
Som en respons på muligheten for at laget kanskje skulle returnere til District of Columbia i et nytt stadion gikk en gruppe på ni borgerrettighetsorganisasjoner, inkludert NAACP, sammen om en pressemelding i august 2018 at dette ikke burde godkjennes med mindre laget gikk med på å droppe "Redskins", som de kalte for rasistisk.

Dallas Cowboys

Cowboys og Redskins har kombinert vunnet 31 divisjonstitler og ti ligatitler, inkludert åtte Super Bowls. Rivaliseringen startet i 1960, da Cowboys ble med i ligaen som et expansion-lag. I det første året spilte de to i forskjellige conferences, men møttes én gang. I 1961 ble Dallas plassert i samme divisjon som Redskins, og de to har siden spilt mot hver andre minst to ganger hver sesong.
Oljebaronen Clint Murchison Jr. fra Texas hadde hatt problemer med å skaffe et NFL-lag i Dallas. I 1958 hørte han at George Preston Marshall, eieren av Washington Redskins, ønsket å selge laget. Idet salget til Murchison skulle til å ferdigstilles endret Marshall på kontrakten, som gjorde Murchison så forbannet at han trakk seg helt ut. Rundt samme tid endte Marshall opp i en krangel med Redskins bandleder Barnee Breeskin, som hadde skrevet lagets kampsang. I et ønske om å hevne seg på Marshall tok han kontakt med Tom Webb, Murchisons advokat, og solgte rettighetene til sangen for $2 500 (omtrent $21 200 i 2019). Murchison bestemte seg så for å stifte sitt eget lag, med støtte fra NFLs George Halas. Hallas fremmet forslaget om å stifte en franchise i Dallas til NFL-eierne, som trengte enstemmighet. Den eneste eieren som stemte mot var Marshall. Da Marshall fant ut at Murchison eide rettighetene til Washingtons kampsang, inngikk de to en avtale hvor Murchison stemte for den nye franchisen, hvis Marshal overførte rettighetene til kampsangen tilbake til ham. Cowboys ble så stiftet og begynte å spille i 1960.
I 2016 var kampen mellom Redskins og Cowboys på Thanksgiving Day den mest sette seriespillkampen i FOX' historie.

Washington Hall of Stars

Washington Hall of Stars er en serie bannere som henger i RFK Stadium til ære for atleter i alle grener fra D.C. Den fantes tidligere på en rekke med hvite og røde skilt som hang rundt stadionets mesaning. En annen versjon henger på store skilt på en av parkerinsgarasjene ved Nationals Park.
Til tross for å ha blitt inkludert i Pro Football Hall of Fame er ikke Turk Edwards, Ray Flaherty, Joe Gibbs, eller Paul Krause inkludert i Hall of Stars. Edward, Flaherty og Gibbs var inkludert i tidligere utgaver.
are not on the Hall of Stars banners. Edwards, Flaherty, and Gibbs had been honored on signs on the prior version of the Hall of Stars.

Radio

Fra 2018 og ut 2019 var Redskins tidligere hovedstasjon på radio WTEM The Team 980; kanalen hadde blitt kjøpt opp av Red Zebra Broadcasting, hvor Redskins eier sammen med Snyder. I 2018 ble stasjonen solgt til Urban One, men beholdt rettighetene til laget.
Den 13. juni 2019 ble det annonsert at Cumulus Media hadde fått lagets radiorettigheter, og kom til å flytte det til WSBN. WSBN blir i samsvar med det gjenlansert som en affiliate av ESPN Radio.
Per 2013-sesongen er Larry Michael Redskins sin stemme på radio. Han tok over rollen i 2004 etter at Frank Herzog sluttet.
Michael jobber med analytikeren Sonny Jurgensen (frem til 2019) og Chris Cooley. Jurgensen er en tidligere quarterback for Redskins som gikk over til kringkasting da han pensjonerte seg som spiller i 1974. Cooley spilte tight end for Redskins fra 2004 til 2012 og ble utvalgt til Pro Bowl to ganger. Cooley erstattet Sam Huff, en tidligere linebacker i Hall of Fame som spilte for Redskins i flere år, som ekspertkommentator etter at Huff pensjonerte seg etter 2012-sesongen.
Tidligere tight end for Washington Rick "Doc" Walker er sidelinjereporter, og Kevin Sheehan er vert under lagets pregame-kprogram. Running back/receiver/returner for Redskins Brian Mitchell deltar også under sendinger.

Radiopartnere

Washington Redskins sine radiopartnere inkluderer:

TV

TV-sendinger av kamper i sesongoppkjøring som ikke sendes på riksdekkende TV sendes i HD på Comcast SportsNet i Mid-Atlantic-regionen. WRC-TV sender kampene i SD i Washington, D.C.-området. Comcast SportsNet sender også programmer før kampen samt en oppsummering etter kampen for hver søndagskamp Redskins spiller i seriespill. Kenny Albert er vanligvis hovedkommentator, mens tidligere Redskins-spiller Joe Thiesmann og Clinton Portis er henholdsvis ekspertkommentator og sidelinjereporter. Under seriespill sendes mesteparten av kampene på Fox NFL, med mindre Redskins spiller hjemme mot et AFC-lag eller om kvelden.

Overtro rundt presidentvalget i USA

I 17 av de siste 19 presidentvalgene i USA har en seier for Redskins i siste hjemmekamp før valgdagen falt sammen med at partiet som sitter med makten vinner igjen. Unntakene kom i 2004 da republikaneren George W. Bush vant gjenvalg til tross for at Green Bay Packers slo Redskins, og igjen i 2012 da demokraten Barack Obama vant gjenvalg 6. november, til tross for at Redskins tapte mot Carolina Panthers 4. november 21-13. Sett bort fra de to gangene har "Redskinsregelen" vært sann siden 1936 da de vant og Franklin D. Roosevelt vant gjenvalg, før Redskins flyttet fra Boston i 1937. Regelen ble oppdaget i 2000 av Steve Hirdt, tidligere executive vice president for Elias Sports Bureau, mens han lette etter diskusjonsideer for en kamp mellom Redskins og Tennessee Titans.